
Comisia pentru buget,

finanţe şi bănci

Bucureşti,   27.02.2003

Nr. 18

AVIZ

asupra propunerii legislative privind unele măsuri pentru finalizarea şi darea în folosinţă a construcţiilor neterminate

Cu adresa nr. 513 din 3 februarie 2003, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind unele măsuri pentru finalizarea şi darea în folosinţă a construcţiilor neterminate. 

In urma examinării, în şedinţa din data de 27 februarie 2003, Comisia, cu unanimitate de voturi, a hotărât respingerea din următoarele considerente:

Conform art. 14 din Legea nr. 24/2000 privind normele de tehnică legislativă privind elaborarea actelor normative “în procesul de legiferare trebuie evitată instituirea aceloraşi reglementări în două sau mai multe acte normative”, iar “în cazul existenţei unor paralelisme acestea vor fi înlăturate fie prin abrogare, fie prin concentrarea materiei în reglementări unice.”

Proiectul de Lege pentru aprobarea Ordonanţei de urgenţă a Guvernului nr. 149/2002 a fost adoptat de Senat şi, în prezent, se află la Comisia pentru administraţie publică, amenajarea teritoriului şi echilibru ecologic a Camerei Deputaţilor.

Menţionăm că la întocmirea raportului să se aibă în vedere observaţiile Guvernului formulate de acesta la Cap. II.

